ตำบลเขาสามสิบ

เขาสามสิบ เป็นตำบลในอำเภอเขาฉกรรจ์ จังหวัดสระแก้ว เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลเขาสามสิบตั้งแต่ปี พ.ศ. 2539 วันที่ 25 ธันวาคม พ.ศ. 2539 เดิมพื้นที่เป็นส่วนหนึ่งของตำบลเขาฉกรรจ์   

 ที่ตั้งและอาณาเขต 
ตำบลเขาสามสิบ มีอาณาเขตติดต่อกับเขตการปกครองข้างเคียงดังต่อไปนี้ วันที่ 3 กันยายน พ.ศ. 2540

 ทิศเหนือ ติดต่อกับตำบลสระแก้ว และตำบลท่าเกษม (อำเภอเมืองสระแก้ว)
 ทิศตะวันออก ติดต่อกับตำบลห้วยโจด และตำบลท่าเกวียน (อำเภอวัฒนานคร)
 ทิศใต้ ติดต่อกับตำบลไทรเดี่ยว (อำเภอคลองหาด)
 ทิศตะวันตก ติดต่อกับตำบลคลองหินปูน (อำเภอวังน้ำเย็น) และตำบลเขาฉกรรจ์
 ประวัติ 
พื้นที่เดิมเป็นส่วนหนึ่งของตำบลเขาฉกรรจ์ อำเภอสระแก้ว ปี พ.ศ. 2536 ทางจังหวัดปราจีนบุรีได้แยกพื้นที่ตำบลเขาฉกรรจ์ ได้แก่ หมู่ 1 บ้านโคกมัน, หมู่ 2 บ้านขอนขว้าง, หมู่ 3 บ้านคลองสิบสาม, หมู่ 4 บ้านเขาสามสิบ, หมู่ 13 บ้านพวงนิมิตร, หมู่ 14 บ้านเนินตะแบก, หมู่ 15 บ้านหนองโกวิท, หมู่ 17 บ้านหนองคุ้ม และหมู่ 18 บ้านโคกมะกอก รวม 9 หมู่บ้าน ออกมาตั้งเป็น ตำบลเขาสามสิบ วันที่ 8 พฤศจิกายน พ.ศ. 2536 

โดยตำบลมีชื่อมาจากที่สมัยก่อนเป็นป่าที่อุดมสมบูรณ์ ได้มีผู้คนอพยพมาบุกเบิกทำกินในพื้นที่นี้ซึ่งมองเห็นภูเขาอยู่ทั่วไปประมาณว่ามีเขาอยู่ 30 ลูก จึงเรียกชื่อบ้านว่า เขาสามสิบสารสนเทศตำบลต้นแบบเพื่อพัฒนาคุณภาพชีวิต ตำบลเขาสามสิบ อำเภอเขาฉกรรจ์ จังหวัดสระแก้ว - สำนักงานพัฒนาชุมชนอำเภอเขาฉกรรจ์ จังหวัดสระแก้ว กรมการพัฒนาชุมชน กระทรวงมหาดไทย   สืบค้นเมื่อวันที่ 19 กุมภาพันธ์ พ.ศ. 2569 ปี พ.ศ. 2537 ตำบลเขาสามสิบได้ย้ายมาเป็นส่วนหนึ่งของอำเภอเขาฉกรรจ์ วันที่ 26 พฤษภาคม พ.ศ. 2537 วันที่ 26 กันยายน พ.ศ. 2540 โดยมีหน่วยการปกครอง 12 หมู่บ้าน ก่อนที่จะแยกพื้นที่หมู่ 4 บ้านเขาสามสิบ ตั้งเป็นหมู่บ้านใหม่ชื่อ หมู่ 13 บ้านจัดสรร วันที่ 5 เมษายน พ.ศ. 2549

 การปกครองส่วนภูมิภาค 

 การปกครองส่วนภูมิภาค 
ตำบลเขาสามสิบแบ่งพื้นที่การปกครองออกเป็น 13 หมู่บ้าน ได้แก่

 หมู่ที่ 1 บ้านโคกมัน
 หมู่ที่ 2 บ้านขอนขว้าง
 หมู่ที่ 3 บ้านคลองสิบสาม
 หมู่ที่ 4 บ้านเขาสามสิบ
 หมู่ที่ 5 บ้านพวงนิมิตร
 หมู่ที่ 6 บ้านเนินตะแบก
 หมู่ที่ 7 บ้านหนองโกวิท
 หมู่ที่ 8 บ้านหนองคุ้ม
 หมู่ที่ 9 บ้านโคกมะกอก
 หมู่ที่ 10 บ้านน้ำอ้อม
 หมู่ที่ 11 บ้านฝั่งคลอง
 หมู่ที่ 12 บ้านสุขสำราญ
 หมู่ที่ 13 บ้านจัดสรร

 อ้างอิง 

หนองหว้า
หนองหว้า
หมวดหมู่:อำเภอเขาฉกรรจ์